CELEX: C2006/036/21
Language: fi
Date: 2006-02-11 00:00:00
Title: Yhteisöjen tuomioistuimen tuomio, (kolmas jaosto)  1 päivänä joulukuuta 2005 , asiassa C-213/04 (Oberster Gerichtshofin esittämä ennakkoratkaisupyyntö): Ewald Burtscher vastaan Josef Stauderer (Pääomien vapaa liikkuvuus — EY 56 artikla — Rakennusmaan hankintaa koskeva ilmoitusmenettely — Oikeustoimen takautuva pätemättömyys, kun ostaja tekee ilmoituksen määräajan päättymisen jälkeen)

11.2.2006   
            
            
               FI
            
            
               Euroopan unionin virallinen lehti
            
            
               C 36/12
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   1 päivänä joulukuuta 2005,
   asiassa C-213/04 (Oberster Gerichtshofin esittämä ennakkoratkaisupyyntö): Ewald Burtscher vastaan Josef Stauderer (1)
   
   (Pääomien vapaa liikkuvuus - EY 56 artikla - Rakennusmaan hankintaa koskeva ilmoitusmenettely - Oikeustoimen takautuva pätemättömyys, kun ostaja tekee ilmoituksen määräajan päättymisen jälkeen)
   (2006/C 36/21)
   Oikeudenkäyntikieli: saksa
   Asiassa C-213/04, jossa on kyse EY 234 artiklaan perustuvasta ennakkoratkaisupyynnöstä, jonka Oberster Gerichtshof (Itävalta) on esittänyt 29.4.2004 tekemällään päätöksellä, joka on saapunut yhteisöjen tuomioistuimeen 19.5.2004, saadakseen ennakkoratkaisun asiassa Ewald Burtscher vastaan Josef Stauderer, yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit J. Malenovský, J.-P. Puissochet (esittelevä tuomari), S. von Bahr ja U. Lõhmus, julkisasiamies: F. G. Jacobs, kirjaaja: hallintovirkamies K. Sztranc, on antanut 1.12.2005 tuomion, jonka tuomiolauselma on seuraava:
   EY 56 artiklan 1 kohta on esteenä kiinteän omaisuuden luovutuksista 23.9.1993 annetun lain (Vorarlberger Grundverkehrsgesetz), sellaisena kuin se on muutettuna, kaltaisen sellaisen kansallisen lainsäädännön soveltamiselle, jonka nojalla kiinteän omaisuuden hankintaa koskevan edellytetyn ilmoituksen pelkkä määräajan päätyttyä tapahtuva toimittaminen merkitsee kyseisen oikeustoimen takautuvaa pätemättömyyttä.
   
      (1)  EUVL C 190, 24.7.2004.